Fərhad Hacıyev

Fərhad Hacıyev (tam adı: Hacıyev Fərhad Məcid oğlu; ) — Azərbaycan Respublikası Gənclər və İdman nazirinin müavini.

 Həyatı 
Hacıyev Fərhad Məcid oğlu 1980-ci ildə Sumqayıt şəhərində anadan olub. Ailəlidir, iki övladı var. 

 Təhsili 
 1999-cu ildə Azərbaycan Universitetinin "Beynəlxalq münasibətlər" ixtisasının bakalavr pilləsini fərqlənmə diplomu ilə bitirmişdir.
 1999–2001-ci illərdə Azərbaycan Universitetində Beynəlxalq münasibətlər ixtisası üzrə magistr pilləsi üzrə təhsil alaraq həmin pilləni də fərqlənmə diplomu ilə bitirmişdir.
 2007-ci illdə Azərbaycan Dövlət İqtisad Universitetinin "İqtisadiyyat və idarəetmə" istiqamətinin maliyyə ixtisası üzrə magistr pilləsini fərqlənmə diplomu ilə bitirmişdir.
 2008-ci ildə Harvard Universitetində hökümətdə çalışan yüksək rütbəli məmurlar üçün kursu bitirmişdir. Harvard Kennedi Məktəbinin məzunudur.
 Fəlsəfə elmləri üzrə fəlsəfə doktorudur.

 Fəaliyyəti 
 Əmək fəaliyyətinə 1998-ci ildən Azərbaycan Respublikasının Gənclər Təşkilatları Milli Şurasında departament müdiri vəzifəsində başlamışdır;
 1999-cu ildə ARGTMŞ-in Məclis Sədri.
 2000-ci ildə isə Baş Katibi seçilmişdir.
 2001-ci ildə Azərbaycan Respublikası Gənclər və İdman nazirliyində Beynəlxalq təşkilatlarla iş sektorunun müdiri vəzifəsinə təyin olunmuşdur.
 2001–2002-ci illərdə Azərbaycan Respublikasının silahlı qüvvələrində hərbi xidmətdə olmuşdur.
 2002-ci ilin noyabr ayında Gənclər və İdman nazirliyinin Gənclərlə iş şöbəsinin müdiri vəzifəsinə təyin olunmuşdur.
 2006–2009-cu illərdə Avropa Şurasının Gənclərlə iş üzrə Proqram Komitəsinin sədri vəzifəsində çalışıb.
 2011-ci ildən 2018-ci ilə qədər Azərbaycan Respublikasının Prezidenti yanında Gənclər Fondunun icraçı direktoru vəzifəsində işləyib.
 1 mart 2018-ci ildən isə Azərbaycan Respublikası Gənclər və İdman nazirinin müavinidir.

 Mükafatları 
 2007-ci ildə Azərbaycan Respublikasının Prezidenti İlham Əliyevin Sərancamı ilə Dövlət qulluğunda fərqlənməyə görə medalı ilə təltif edilmişdir.
 Azərbaycan Respublikası Prezidentinin Sərəncamları ilə 2011-ci ildə "Dövlət qulluğunda fərqlənməyə görə" medalı ilə təltif edilmişdir.
 2015-ci ildə Birinci Avropa Oyunlarının təşkilində iştirak etdiyinə görə Azərbaycan Respublikası Prezidentinin Fəxri Diplomu ilə təltif edilmişdir.
 2015-ci ildə "Azərbaycan Respublikası Prezidentinin fəxri diplomu" ilə,
 2019-cu il 24 iyulda 3-cü dərəcəli "Vətənə xidmətə görə" ordeni ilə təltif edilmişdir.
  — "Heydər Əliyevin 100 illiyi (1923–2023)" yubiley medalı

 Həmçinin bax 
 Gənclər və İdman Nazirliyi (Azərbaycan)
 Gənclər günü

 Xarici keçidlər 




 İstinadlar 

Kateqoriya:Azərbaycan Respublikasının gənclər və idman nazirlərinin müavinləri